05/08/2019 | Administración LocalMunicipal
Cambre
Anuncio de aprobación inicial das bases da convocatoria Programa Axudas municipais á consolidación de empresas Programa Consolida Cambre 2019, así como da súa convocatoria

A corporación municipal en Pleno, en sesión ordinaria de data 29 de xullo de 2019, celebrada con carácter supletorio da correspondente ao 26 de xullo, aprobou inicialmente as Bases reguladoras da convocatoria do programa Axudas Municipais á consolidación de empresas, Programa Consolida Cambre 2019, o formulario de solicitude (anexo I, II, III e IV) así como a súa convocatoria, transcribíndose integramente a continuación o texto das citadas bases, así como os anexos normalizados de solicitude da convocatoria: «Bases reguladoras da convocatoria do Programa Axudas Municipais á consolidación de empresas. Programa Consolida Cambre 2019 Base 1.ª.–Disposición xeral.1.1. A convocatoria de subvencións municipais á creación de empresas do Concello de Cambre, programa “Consolida Cambre 2019”, ten por obxecto apoiar a consolidación de empresas de recente creación do noso municipio e fomentar a actividade económica de acordo ao disposto na Lei 14/2013, do 27 de setembro, de apoio aos emprendedores e á súa internacionalización e na Lei na Lei 9/2013, do 19 de decembro, do emprendemento e da competitividade económica de Galicia (capítulo VII art.16). 1.2. As solicitudes, tramitación e concesión destas subvencións axustaranse ao disposto na Lei 9/2007, do 13 de xuño, de subvencións de Galicia; na lei 38/2003, do 17 de novembro, xeral de subvencións e no seu regulamento de desenvolvemento aprobado polo Real decreto 887/2006, do 21 de xullo, e no título V “Subvencións” das bases de execución do orzamento para o exercicio 2019 do Concello de Cambre.1.3. A xestión destas axudas realizarase de acordo cos seguintes principios: a) Publicidade, transparencia, concorrencia, obxectividade, igualdade e non discriminación. b) Eficacia no cumprimento dos obxectivos fixados. c) Eficiencia na asignación e utilización dos recursos públicos.1.4. A cantidade global máxima para esta convocatoria ascende a 40.000,00 euros con cargo á aplicación orzamentaria 2019 433 47000 “Fomento emprego Cambre Emprende”, ampliable a 50.000 euros En calquera caso, a concesión de subvencións e o recoñecemento das contías quedará condicionada á existencia de crédito axeitado e suficiente na aplicación orzamentaria. Base 2.ª.–Obxecto e persoas beneficiarias.2.1. Obxecto.2.1.1. A finalidade deste programa é contribuír á consolidación dos proxectos empresariais emprendidos no Concello de Cambre durante o ano 2017, con independencia da súa forma xurídica, que facilitaran a creación do posto de traballo do emprendedor ou emprendedora que os levaran a cabo.2.1.2. Esta finalidade concrétase en subvencionar a cota correspondente ao réxime especial de traballadores autónomos, ou calquera outro réxime especial por conta propia da Seguridade Social, ou da mutualidade de colexio profesional correspondente, tomando como referencia a base mínima de cotización que corresponda, vixente en cada momento.2.1.3. Ao abeiro do programa Consolida Cambre 2019, as axudas dirixiranse ás altas no Réxime especial dos/as traballadores/as por conta propia ou autónomos/as (RETA) ou nalgunha das mutualidades dos colexios profesionais que, cumprindo os requisitos e condicións establecidas nel, se formalizaran entre o 1 de xaneiro e o 31 de decembro de 2017.2.1.4. Estas axudas serán tramitadas en réxime de concorrencia non competitiva, segundo o disposto no art.19.2 da Lei 9/2007, do 13 de xuño, de subvencións de Galicia. As solicitudes tramitaranse ata esgotar o crédito aprobado para a convocatoria. De ser o caso de que o crédito dispoñible non sexa suficiente, o último beneficiario non recibiría a cantidade íntegra da subvención concedida.2.2. Persoas beneficiarias.2.2.1. Poderán ser beneficiarias da axuda deste programa as persoas emprendedoras, sexan autónomas inidividuais ou socios/as de microempresa ou peme, (para a definición de microempresa e pequena empresa terase en conta o establecido no Regulamento (UE) núm.651/2014 da Comisión, do 17 de xuño de 2014) que reúnan os seguintes requisitos: a) Que se deran de alta no RETA ou nalgunha mutualidade dos colexios profesionais, ben como titulares ou cotitulares do negocio ou explotación, ou ben como socios/as promotores/as no caso de sociedades mercantís durante o ano 2017 e que sigan de alta, de xeito ininterrumpido dende entón ata a data de solicitude da subvención. b) Que desenvolvan a súa actividade empresarial no Concello de Cambre nos seguintes termos: – En caso de desenvolver a súa actividade a través dun establecemento permanente, que este se atope radicado no termo municipal de Cambre. – En caso de que para o exercicio da actividade non se dispoña de establecemento permanente, que o domicilio fiscal da empresa estea no termo municipal de Cambre. En caso de autónomos individuais sen establecemento, entenderase que desenvolven a súa actividade no domicilio que apareza na alta censal (modelos 036 ou 037) ou no domicilio do solicitante. c) Que non teñan percibido a subvención ao abeiro das convocatorias do Programa Cambre Emprende. d) Estar ao corrente das súas obrigas fiscais co Concello de Cambre, coa Axencia Tributraria de Galicia, coa Axencia Estatal da Administración Tributaria (AEAT), así coma ao corrente das súas obrigas coa Seguridade Social. De conformidade co artigo 28.2 da Lei 39/2015, do 1 de outubro, de procedemento administrativo común das administracións públicas, e con estas bases, o Concello de Cambre solicitará as certificacións que deban emitir a Axencia Estatal de Administración Tributaria, a Tesourería Xeral da Seguridade Social, a Facenda autonómica e o propio Concello de Cambre, para verificar o cumprimento deste apartado.2.2.2. Non poderán obter a condición de beneficiarios/as do programa regulado nesta orde as persoas en que concorran as circunstancias sinaladas no artigo 13.2 da Lei 38/2003, e no punto 2 e 3 do artigo 10 da Lei 9/2007, do 13 de xuño de subvencións de Galicia: a) Ser condenadas mediante sentenza firme á pena de perda da posibilidade de obter subvencións ou axudas públicas. b) Solicitar a declaración de concurso, ser declaradas insolventes en calquera procedemento, terse declaradas en concurso, salvo que neste adquirira a eficacia un convenio, estar suxeitas a intervención xudicial ou ser inhabilitadas conforme á lei concursal, sen que conclúa o período de inhabilitación fixado na sentenza de cualificación do concurso. c) Dar lugar, por causa da que fosen declaradas culpables, á resolución firme de calquera contrato subscrito coa administración pública. d) Estar incursa a persoa física, os/as administradores/as das sociedades mercantís ou quen ostente a representación legal doutras persoas xurídicas nalgún dos supostos de incompatibilidades que estableza a normativa vixente. e) Non estar ao día no cumprimento das obrigas tributarias ou fronte á Seguridade Social ou ter pendente de pagamento algunha débeda coa administración pública da Comunidade Autónoma de Galicia nos termos regulamentariamente establecidos. f) Ter a residencia fiscal nun país ou territorio cualificado regulamentariamente como paraíso fiscal. g) Non estar ao día do pagamento de obrigas por reintegro de subvencións nos termos regulamentariamente establecidos. h) Ser sancionada mediante resolución firme coa perda da posibilidade de obter subvencións segundo a lei 9/2007, do 13 de xuño, de subvencións de Galicia, ou a Lei xeral tributaria.2.2.3. Non poderán obter a condición de beneficiarios/as do programa regulado nesta orde as persoas en que concorran as circunstancias sinaladas no artigo 46 bis do Texto refundido da Lei sobre infraccións e sancións na orde social, aprobado polo Real decreto lexislativo 5/2000, do 4 de agosto.2.2.4. Non poderán obter a condición de beneficiarios os autónomos colaboradores.2.2.5. A xustificación por parte das persoas ou entidades solicitantes de non estar incursas nas prohibicións contidas nos números 2.2.2 e 2.2.3. anteriores para obter a condición de beneficiario se realizará mediante declaración responsable, segundo modelo Anexo II. Base 3.ª.–Crédito orzamentario.3.1. A cantidade global máxima para esta convocatoria ascende a 40.000,00 euros ampliables a 50.000,00 euros con cargo á aplicación orzamentaria 2019 433 47000 “Fomento emprego Cambre Emprende”. 3.2. En calquera caso a concesión de subvencións quedará condicionada á existencia de crédito axeitado e suficiente na aplicación orzamentaria de referencia. A contía máxima a conceder a cada persoa beneficiaria non poderá superar os 2.500,00 euros.3.3. No caso de que as axudas calculadas deste xeito superen o crédito orzamentario previsto nas bases, para a adxudicación das axudas seguirase a orde de presentación das solicitudes que acheguen a totalidade da documentación. Base 4.ª.–Tipo de subvención e contía.4.1. As axudas obxecto destas bases subvencionarán ata o 100% das cotas efectivamente pagadas nos 12 primeiros meses do exercicio da actividade obxecto de subvención, correspondentes ao RETA ou á mutualidade do colexio profesional de que se trate, tomando como referencia a base mínima de cotización para cada anualidade do RETA 2017 ou 2018 segundo corresponda, ata o esgotamento dos fondos.4.2. Para as cotas das mutualidades dos colexios profesionais tomarase como base para subvencionar o mesmo importe que a sinalada para o RETA, no caso de que aquela excedese a contía desta. En caso contrario, só será subvencionable ata o 100 % da contía realmente aboada como cota na mutualidade correspondente, ata o esgotamento dos fondos.4.3. En todo caso, o importe máximo de subvención por beneficiario non poderá superar os 2.500,00 euros. Base 5.ª.–Concorrencia con outras subvencións.5.1. Esta subvención é compaible con calquera outra concedida por outras administracións ou empresas públicas ou privadas, estatais ou internacionais e, en especial, coas axudas para a promoción do emprego autónomo e creación de emprego en sociedades, reguladas pola Xunta de Galicia.5.2. Será incompatible con calquera outra subvención polo mesmo concepto outorgada por outras administracións públicas, institucións, etc, e nomeadamente, coa subvención das cotas de cotización á Seguridade Social do pago único da prestación contributiva por desemprego.5.3. Cando se trate de axudas compatibles entre si dadas en concepto de “minimis”, non poderá superar en todo caso o límite de 200.000 € durante calquera período de tres exercicios fiscais para o/a mesmo/a beneficiario/a e no caso dunha empresa que opere no sector do trasporte por Cambre non será superior a 100.000 € durante calquera período de tres exercicios fiscais. Base 6.ª.–Solicitudes e documentación.6.1. As persoas beneficiarias ás cales vai dirixida estas subvencións son as persoas autónomas que xa teñen a obriga de relacionarse por medios electrónicos coa Seguridade Social (artigo 2.2. b) da Orde ESS/484/2013, do 26 de marzo, modificada pola Orde ESS/214/2018, do 26 de marzo), exercen unha actividade económica e dispoñen de ferramentas informáticas cun coñecemento básico do seu funcionamento en calquera actividade comecial que realicen, polo que a presentación electrónica suporá un importante aforro de tempo e recursos materiais na súa tramitación.6.2. Polo tanto, as solicitudes deberán presentarse obrigatoriamente por medios electrónicos a través do formulario normalizado dispoñible na sede electrónica do Concello de Cambre http://sede.cambre.es6.3.As solicitudes deberán presentarse pola persoa interesada, ou por quen ostente a súa representación, no modelo normalizado “Solicitude” que figura como anexo I a estas bases reguladoras e deberán ir acompañadas da seguinte documentación: a) DNI ou NIE da persoa solicitante. b) CIF, no caso de pertencer a sociedades mercantís e non mercantís, e escrituras de constitución debidamente rexistradas, no caso de sociedades mercantís, xunto co poder, certificado de nomeamento ou documento xustificativo da persoa que asina a solicitude no nome da sociedade. c) Declaración censual de alta na Axencia Tributaria (modelos 036 e/ou 37) e Certificado de Declaración de situación censal de alta na Axencia Tributaria actualizado. d) Informe actualizado de vida laboral. e) Declaración responsable e autorización segundo o modelo do anexo II. a. Declaración de que todos os datos que constan na solicitude e os documentos que se xuntan son certos. b. Declaración de non incorrer en ningunha das incompatibilidades sinaladas na base segunda do programa, non concorrir ninguha das circunstancias previstas no punto 2 do artigo 13 da Lei 38/2013, e de non estar incurso nas prohibicións para obter a condición de persoa beneficiaria previstas no artigo 10 da Lei 9/2007, do 13 de xuño, de subvencións de Galicia. c. Declaración de non ter sido excluído/a do acceso aos beneficios derivados da aplicación dos programas de emprego conforme ao establecido no artigo 46.2 do Real decreto lexislativo 5/2000, do 4 de agosto, sobre infraccións e sancións na orde social. d. Autorización ao Concello de Cambre para a obtención das certificacións de estar ao corrente nas súas obrigas coa Administración Tributaria Estatal, coa Seguridade Social, coa Administración Tributaria de Galicia e o Concello de Cambre. Anexo II e. Autoriazación ao Concello de Cambre para realizar as actuacións de comprobación e seguimento necesarias para comprobar o cumpirmento da finalidade do programa Consolida Cambre f. Se a actividade se desenvolve a través de sociedade, sexa cal sexa a súa forma xurídica, deberá presentarse a autorización da comprobación do cumprimento das súas obrigas tributarias pola persoa xurídica, asinada polo representante desta, e coa Seguridade Social. f) Declaración compresiva do conxunto de todas as axudas solicitadas ou concedidas, para o mesmo proxecto ou actividade, polas administracións públicas competentes ou outros entes públicos, ou, de ser o caso, unha declaración de que non solicitou nin percibiu outras axudas ou subvencións, segundo o modelo normalizado do Anexo III. g) Certificado da Tesourería Xeral da Seguridade Social das doce primeiras cotas de autónomos abonadas ou da Mutualidade correspondente ao colexio profesional do que se trate. h) Modelo de designación de conta bancaria, titularidade do interesado. Anexo IV i) No caso de ter solicitada a prestación por desemprego na súa modalidade de pagamento único, deberán presentar a resolución de concesión.6.4. En aplicación do artigo 53 d) da Lei 39/2015, do 1 de outubro, do Procedemento Administrativo Común das Administracións Públicas, os cidadáns quedarán eximidos da presentación de claquera dos documentos que se establecen nas bases cando calquera dos mesmos se atoparan en poder do propio Concello. Base 7.ª.–Prazo de presentación. O prazo de presentación de solicitudes será dende o 26 de agosto ata o 25 de setembro do ano 2019. Base 8.ª.–Tratamento de datos de carácter persoal.8.1. Mediante a presentación da solicitude de subvención a persoa interesada dá autorización expresa ao Concello de Cambre para incluír e facer públicos os datos relevantes referidos á axuda recibida. De acordo co disposto na Lei orgánica 3/2018, do 5 de decembro, de protección de datos de carácter persoal e garantía dos dereitos dixitais, os datos facilitados serán tratados pola Entidade Local coa finalidade de poder atender a solicitude. Os devanditos datos serán tratados de xeito confidencial, e só poderán ser cedidos nos casos contemplados na Lei. Os dereitos de acceso, rectificación, supresión, oposición, limitación ao tratamento e portabilidade dos datos poden exercerse usando o formulario de contacto da Sede Electrónica do Concello de Cambre.8.2. Se é o caso os datos serán comunicados ás administracións públicas no exercicio das súas competencias, cando sexa necesario para a tramitación e resolución do procedemento.8.3. Así mesmo, co fin de darlle a publicidade exixida ao procedemento, os datos indentificativos das persoas interesadas serán publicados conforme o descrito na presente norma reguladora a través dos distintos medios de comunicación institucional de que dispón o Concello de Cambre como páxina web ou taboleiro de anuncios. Base 9.ª.–Autorizacións. A solicitude desta axuda comportará a autorización pola persoa interesada ao órgano instrutor para solicitar as certificacións que deba emitir a Axencia Estatal da Administración Tributaria, a Tesourería Xeral da Seguridade Social, a Consellería de Facenda da Xunta de Galicia e o Concello de Cambre, segundo o establecido no artigo 20 da Lei 9/2007, do 13 de xuño, de subvencións de Galicia. Base 10.ª.–Procedemento de concesión, instrución e tramitación.10.1. O procedemento de tramitación das subvencións recollidas nesta orde axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento.10.2. A instrución do procedemento levarase a cabo polos servizos técnicos da Axencia de Desenvolvemento Local, que realizará as actuacións necesarias para determinar o coñecemento e a comprobación dos datos en virtude dos cales se debe formular a proposta de resolución.10.3. Se resultase que a documentación está incompleta ou é defectuosa, de conformidade co disposto no artigo 23.5 da Lei 38/2003, do 17 de novembro, Xeral de subvencións, requiriráselle ao solicitante para que no prazo de dez días a partir do día seguinte á data de notificación, achegue a documentación necesaria ou emende os defectos observados, facéndolle saber que, no caso de incumprimento, entenderase que desiste da súa solicitude, logo de resolución que deberá ser ditada nos termos previstos no artigo 21 da Lei 39/2015 de 1 de outubro do Procedemento Administrativo Común das Administracións Públicas.10.4. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións electrónicas realizaránse mediante o Sistema de notificación electrónica de Galicia-Notifica. gal, dispoñible a través da sede electrónica da Xunta de Galicia (https://sede.xunta. gal). Este sistema remitirá ás persoas interesadas avisos da posta á disposición das notiificacións, mediante un correo electrónico dirixido á conta decorreo que conste na solicitude para os efectos de notificación. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación por medios electrónicos entenderase rexeitada cando transcorran dez días naturais desde a posta á disposición da notificación sen que se acceda ao seu contido. Se o envío da notificación electrónica non é posible por problemas técnicos practicarase a notificación polos medios previstos na normativa reguladora do procedemento administrativo común. Base 11.ª.–Concesión da axuda. Resolución e recursos.11.1. O órgano competente para resolver sobre a concesión ou denegación destas subvencións será o alcalde, ou concelleiro/a en quen delegue, a proposta do/a concelleiro/a responsable, unha vez recibidas a proposta definitiva dos servizos técnicos da Axencia de Desenvolvemento Local, previa comprobación da documentación xustificativa presentada que acompaña á solicitude e do cumprimento polos beneficiarios dos requisitos establecidos nas bases, e logo da súa fiscalización pola Intervención Municipal.11.2. As resolucións de concesión ou denegación serán sempre motivadas.11.3. O prazo para resolver e notificar a resolución será de 3 meses que se computará dende a data de finalización do prazo xeral de presentación das solicitudes. Transcorrido o dito prazo sen que se ditase resolución expresa, entenderase desestimada a solicitude de acordo co establecido na Lei 39/2015, do 1 de outubro, do Procedemento Administrativo Común das Administracións Públicas.11.4. As resolucións que se diten neste procedemento esgotan a vía administrativa e contra elas cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na lei 29/1998 do 13 de xullo, reguladora da xurisdición contenciosa-administrativa. Poderase formular, con carácter potestativo, recurso de reposición no prazo de un mes, ante o mesmo órgano que ditou a resolución impugnada, de acordo coa Lei 39/2015, do 1 de outubro, do Procedemento Administrativo Común das Administracións Públicas.11.5. Notificada a resolución polo órgano competente, as persoas propostas cómo beneficiarias disporán dun prazo de dez días para a súa aceptación. Transcorrido este, sen que se produzca manifestación expresa, se entenderá tacitamente aceptada. Base 12.ª.–Modificación da resolución. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos e privados, nacionais ou internacionais, poderá dar lugar á modificación da resolución da concesión seguindo o principio de proporcionalidade a que se refire o artigo 14.1 n) da Lei 9/2017, do 13 de xuño. Base 13.ª.–Pagamento.13.1. Logo da resolución de concesión, o alcalde, a proposta do concelleiro/a delegado/a competente, aprobará o recoñecemento de obrigas correspondentes ás subvencións concedidas, e ordeará o pagamento da axuda.13.2. O abono levarase a cabo nun único pago, de acordo co establecido no artigo 34 da Lei xeral de subvencións, e mediante transferencia bancaria á conta de titularidade da persoa beneficiaria sinalada. Base 14.ª.–Obrigas das persoas beneficiarias.14.1. Son obrigas dos beneficiarios as establecidas, con carácter xeral, no artigo 11 da Lei 9/2007, do 13 de xuño e, en particular, as establecidas nestas bases reguladoras como requisitos e na resolución de concesión. En particular, os beneficiarios asumirán as seguintes obrigas: a) Realizar a actividade que fundamente a concesión da subvención durante un tempo mínimo de vinte e catro meses salvo por causas alleas á súa vontade, o cal deberá acreditar fidedignamente. No caso de darse de baixa con anterioridade, deberá comunicar esta circunstancia ante o Concello de Cambre no mes posterior a dita baixa. b) Xustificar ante o órgano concedente o cumprimento dos requisitos e das condicións, así como a realización da actividade e someterse ás actuacións de control e comprobación que poida efectuar o Concello de Cambre. c) Comunicarlle ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos para o mesmo concepto que se subvenciona con este programa. d) Conservar os documentos xustificativos relativos á subvención, incluídos os documentos electrónicos, mentres poidan ser obxecto das actuacións de comprobación e control. e) Proceder ao reintegro dos fondos percibidos nos supostos previstos no artigo 33 da Lei 9/2007, do 13 de xuño, de subvención de Galicia. f) Adoptar as medidas adecuadas de difusión para dar publicidade ao financiamento público das actuacións subvencionadas polo Concello de Cambre de conformidade co establecido no artigo 18 da Lei 38/2003, do 17 de novembro, Xeral de Subvencións e no artigo 31 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións. Base 15.ª.–Revogación e reintegro.15.1. Procederá a revogación da axuda, así como reintegro total das cantidades percibidas e a esixencia do xuro de mora correspondente desde o momento do pagamento da subvención ata a data en que se acorde a procedencia do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.15.2. Procederá o reintegro total da axuda percibida ao abeiro da segunda destas bases de non cumprir o beneficiario a súa obriga de manter a actividade durante un período de dous anos.15.3. A obriga de reintegro establecida nos parágrafos anteriores enténdese sen prexuízo do establecido no Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social.15.4. Procederá a perda do dereito ao cobramento da subvención concedida no suposto de non estar ao dia no cumprimento das súas obrigas tributarias estatais e autonómicas e coa Seguridade Social, con anterioridade a ditarse a proposta de pagamento da subvención Base 16.ª.–Seguimento e control. Os/as solicitantes da axuda, no suposto de teren a condición de beneficiarios/as e para os efectos das actuacións de control das obrigas asumidas, estarán sometidos ao control, comprobación e inspección do Concello de Cambre, que comportará a realización de todas as actuacións que se consideren oportunas para acreditar o cumprimento dos requisitos da subvención e, nomeadamente, para cumprir co requisito establecido na base decimo terceira, apartado a) deste programa. Ademáis facilitaranlle á Intervención Municipal, Tribunal de Contas e Consello de Contas toda a información que reclamen no exercicio das súas funcións de fiscalización e control do destino das subvencións. Base 17.ª.–Incorporación ao Rexistro público de subvencións e publicación da subvención concedida.17.1. En cumprimento do disposto no artigo 20.1 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto.17.2. A resolución de outorgamento das axudas e os seus beneficiarios, publicarase na páxina web www.cambre.org e no Taboleiro de Anuncios.17.3. Os/as beneficiarios/as das subvencións obxecto desta convocatoira deberán poñer no seu local un cartel de forma visible no que se indique que a actividade está financiada polo Concello de Cambre. O modelo normalizado do cartel será suministrado polo concello xunto coa resolución de concesión. Os presentes acordos publicaranse no Boletín oficial da Provincia e abrirase un prazo de información pública e audiencia aos interesados de trinta días a partir do día seguinte á publicación do referido anuncio, co fin de que poidan presentarse as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora das bases de réxime local. No caso de que non se presenten, entenderase definitivamente aprobadas as Bases e a convocatoria para o exercicio do 2019 das Bases reguladoras da convocatoria do Programa Axudas municipais á consolidación de empresas Programa Consolida Cambre 2019, e publicaranse no Boletín Oficial da Provincia, de conformidade co establecido no art.70.2 da Lei 7/1985, do 2 de abril, reguladora das bases de réxime local, e na paxina web municipal. Darase traslado á Base de Datos Nacional de Subvenciones (BDNS) da aprobación das bases, da convocatoria, e comunicarase o extracto da convocatoria á BDNS, co fin de que esta lle dea traslado ao Boletín Oficial da Provincia para a súa publicación, segundo o disposto no artigo 20 da Lei 38/2003, do 17 de novembro, xeral de subvencións. Cambre, 31 de xullo de 2019. O concelleiro delegado da Área de Desenvolvemento Socioeconómico (P. D. R. A. núm.1323/2019, do 1 de xullo) Diego Alcantarilla Rei